مسلمانوں کے ستر ( 70 ) آدمی مارے گئے جن میں زیادہ تر انصار تھے ، اتنا کپڑا بھی نہ تھا کہ پردہ پوشی ہوسکتی ، حضرت مصعبؓ بن عمیر کا پاؤں چھپایا جاتا تو سر کھل جاتا اور سر ڈھانکا جاتا تو پاؤں کھل جاتے آخر پاؤں از خر گھاس سے چھپائے گئے ، شہداء بے غسل اسی طرح خون میں لتھڑے ہوئے دو دو ملا کر ایک قبر میں دفن کئے گئے ، جس کو زیادہ قرآن یاد ہو تا اس کو مقدم کیا جاتا ، ان شہداء پر نماز جنازہ بھی اس وقت نہیں پڑھی گئی( یہ صحیح بخاری کی روایت ہے لیکن دوسری کتابوں میں بعض ایسی روایتیں بھی ہیں جن سے ثابت ہوتا ہے کہ آنحضرت ﷺ نے حضرت حمزۃؓ پر تو خصوصیت کے ساتھ اور دوسرے شہداء پر بھی نماز جنازہ پڑھی،یہ شہداء ایک ایک کر کے اور بعض میں سے دس ، دس کر کے لائے جاتے تھے اور آپ ﷺ ان پر نمازجنازہ پڑھتے جاتے تھے اور حضرت حمزہؓ کی لاش پر ہر جماعت کے ساتھ گویا ستّر دفعہ نمازاد ا کی گئی )
Entity: مسلمانوں — Type: /religion